ফিনলেণ্ডত চলি থকা বিশ্ব জুনিয়ৰ এথলেটিকছত বিশ্বৰ আগশাৰীৰ দেশবোৰৰ প্ৰতিদ্বন্দ্বীক চেৰ পেলাই ভাৰতৰ হৈ এই পৰ্য্যন্ত একমাত্ৰ পদকটো অনা অসমৰ হিমা দাসক ভাৰতীয় এথলেটিকছ ফেডাৰেইশ্যনে (Athletics Federation of India (AFI)) কি উপহাৰ দিলে? লজ্জাৰ বিষয় যে ভাৰতীয় এথলেটিকছ ফেডাৰেইশ্যনৰ অফিচিয়েল টুইটাৰত হিমাৰ হেনাহুঁচা ইংৰাজীক লৈ মন্তব্য কৰা হ'ল।
এই টুইটটো কৰা হৈছিল হিমাই ছেমি ফাইনেলত কৰা প্ৰদৰ্শনৰ ঠিক পিছতে আৰু এটা ভিডিঅ'ৰ সৈতে এই পোষ্টটো দিয়া হৈছিল (তলত লিংক দিয়া আছে)। অফিচিয়েল টুইটটোত হিমাৰ প্ৰদৰ্শনক প্ৰশংসা কৰোতে 'তেওঁ ইংৰাজী কোৱাত সিমান সাৱলীল নহয়' বুলিও কোৱা হৈছে।
যিসময়ত বিৰল কৃতিত্ব দেশলৈ কঢ়িয়াই আনিছে, সেই সময়তে খেলুৱৈগৰাকীৰ ইংৰাজী কোৱাৰ দক্ষতাক লৈহে মন্তব্য কৰিছে খোদ ক্ৰীড়া সংস্থাটোৱেই। ভাৰতীয় এথলেটিকছ ফেডাৰেইশ্যনৰ এনে উদ্ভট মন্তব্য আৰু মানসিকতাত হতভম্ব হৈছে দেশৰ বিভিন্ন স্থানৰ সচেতন লোকসকল।
বিভিন্নজনে ভাৰতীয় এথলেটিকছ ফেডাৰেইশ্যনৰ এই টুইটটোৰ প্ৰতিক্ৰিয়া দিছে অতি কঠোৰ ভাষাৰে। এজনে লিখিছে, "She has landed in Tampere for displaying her talent in track and not in English. Shame on you for what you said," read one tweet.
আন এজন টুইটাৰ য়ুজাৰে প্ৰতিক্ৰিয়া দিছে এইদৰে, "She has not been featured by the IAAF for her English speaking skills,we have lot of good English speakers in India but very few who can run like her," said another.
এনকুৱা কঠোৰ সমালোচনাৰ সন্মুখীন হোৱাৰ পিছতে ভাৰতীয় এথলেটিকছ ফেডাৰেইশ্যনে তেওঁলোকৰ মন্তব্যৰ বাবে ক্ষমা খুজিছে।
सभी भारतवासियों से क्षमा अगर हमारी एक TWEET से आप आहत हुए है!असल उद्देश्य यह दर्शाना था कि हमारी धाविका किसी भी कठनाई से नहीं घबराती, मैदान के अंदर या बाहर! छोटे से गाँव से आने के बावजूद, विदेश में अंग्रेजी पत्रकार से बेझिझक बात की! एक बार फिर उनसे क्षमा जो नाराज हैं, जय हिन्द!
উল্লেখযোগ্য যে ফিনলেণ্ডৰ টেম্পেৰিত চলি থকা এথলেটিকছৰ বিশ্ব জুনিয়'ৰ প্ৰতিযোগিতাত মহিলাৰ ৪০০ মিটাৰ দৌৰত ৫১.৪৬ ছেকেণ্ডেৰে শীৰ্ষস্থান দখল কৰি হিমাই ১২ জুলাইত দেশলৈ স্বৰ্ণ পদক কঢ়িয়াই আনিছে। এইটোৱে হ'ল প্ৰতিযোগিতাখনত এই পৰ্য্যন্ত ভাৰতৰ একমাত্ৰ পদক। আনহাতে বিশ্ব প্ৰতিযোগিতাখনৰ ইতিহাসত ভাৰতে ট্ৰেক ইভেণ্টত লাভ কৰা এইটোৱে একমাত্ৰ পদক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
